Merikarp

**Merikarp** ehk **merekarp** on merelise eluviisiga teo või karbi suuremamõõtmeline välisskelett ehk koda.

Merikarp eritab jalast tugevat, veekindlat ja kleepuvat valgurikast kleepainet.

## Sümboolika
Merikarp sümboliseerib võimu, iseseisvust, sõltumatust.

Loomasarvest tehtud pasun ja merikarp on kaks vanimat meile teadaolevat helitekitamise instrumenti, mida on inimkond endaga kaasas kandnud tsivilisatsiooni algusaegadest peale.

Esimesed muusikainstrumendid on tuntud juba meso- ja neoliitikumist.

Inglise keeles kasutatakse puhutava merikarbi puhul väljendit "conch shell trumpet" ehk "merikarbi trompet". Muusikainstrumente, millel tekitatakse heli huulte vibreerimisel tekkiva õhujoa abil, kutsutakse trompetpillideks. Merikarp, millega tekib heli samal põhimõttel, on üks trompeti varasemaid versioone.

 mütoloogias on väidetud, et maailm tekkis merikarbi helist.
 
Jumal Višnu lemmikmänguasi on merikarp, mille nimi on Panchajanya. See tähendab "omab võimu viie klassi olendite üle".
Vanades India eepostes ja legendides on palju kangelasi, kes kannavad kaasas lumivalget merikarpi, millele on antud nimi.

"Mahābhārata" kangelane Ardzuna merikarp kandis nime Devadatta. Puhkumisel tekkinud heli kutsus vaenlastes alati esile õudust ja hirmu.

Merikarpi kasutati läbi aegade sõjasarvena, mida puhuti signaalide ja käskluste andmiseks sõjaväljal.
Väidetakse, et merikarbi heli pidi eemale peletama halvad jõud ja deemonid, hoidma loodusõnnetuste eest ning kohutama eemale mürgiseid olendeid.

Euroopas kasutati merikarbi motiivi purskkaevude kujunduses. Need sümboliseerisid igavese nooruse ja lõpmatu armastuse lätteid. Nii mütoloogias kui ka kujunduses on merikarp erootiline vorm ja naise suguelundi sümbol.  
Aphrodite kaarik ning romantiline liikumisvahend oli suur merikarp, mida vedasid kajakad. Triiton kreeka mütoloogiast puhus merikarpi.

Jaapanis kasutavad šinto preestrid merikarpi, et anda märku templis toimuva tseremoonia algusest.

Jaapanis kasutab merikarpi peale šintoistide ka Yamabushi budistlik võitluskoolkond Honzan Shugenshu. Merikarpi puhutakse So Makuri ja Hiwatari (tulistel sütel kõndimise) tseremooniatel.

Vaikse ookeani piirkonnas asuvad rahvad kasutasid merikarpi signaalivahendina ja muusikainstrumendina.

Vastavalt Vana-India arusaamale eristatakse kahte tüüpi merikarpe, mis jagatakse merikarbi kuju ning kesta paksuse järgi mehelikuks (puruša) ja naiselikuks (šankhini) vormiks.

Merikarbid on seotud India kastisüsteemiga ja igale kastile vastab Indias eri värvi merikarp.
# Ühtlaselt sile ja valge värviga merikarp esindab brahmaane.
# Punane merikarp esindab kšatrijaid ehk sõjamehi.
# Kollane merikarp on määratud vaišjadele ehk kaupmeestele.
# Hall merikarp oli šuudradele ehk töölisklassile.

Teine klassifitseerimistunnus on see, kas merikarbi spiraal keerdub päri- või vastupäeva. Päripäeva ehk kellaosuti liikumissuunda keerdunud merikarbid on haruldased ja pühad. Seda nähtust seostatakse merikarbi võimega peegeldada enda vormi abil taevakehade ning tähtede liikumist taevavõlvil.

Buddha juuksekrunn pealael ja lokid keerduvad nagu päripäeva keerdunud merikarp. Silmade vahel asuv karvamoodustis (*urna*), mis märgib kolmanda silma asukohta (sümboliseerib sissepoole suunatud pilku, vaimset tähelepanu ja enda meelte jälgimist), keerdub samas suunas. Seda reeglit järgib ka Buddha nabakaar. Neid nähtusi loetakse Buddha 32 tunnusmärgi (Lhaksana) ehk sümboli hulka kuuluvaks.
  
Tantristide jaoks sümboliseerib merikarp kartmatut ning lõputut Dharma kuulutamist kõigile elusolendeile. Neilt on pärit kaheksa õpetuse sümbolit, mille seas seostub merikarp taeva täitmisega. Ta teatab kõigile Buddha õpetuse kuulsusest ja tuntusest kõigis maailmasüsteemides, kus õpetus levib sama võimsalt ning müstiliselt nagu merikarbi heli.

Budistlikel tankadel kujutatakse merikarpi annetusena. Ta on tihti asetatud annetatud puuviljade vahele. Sel juhul on merikarp täidetud meeldivate lõhnaõlidega. Ka templites võib merikarp olla altaril annetuste hulgas, pakkudes jumalustele uimastavaid lõhnu.

## Välislingid

* SOME BASICS ON SHELL TRUMPETS AND SOME VERY BASICS ON HOW TO MAKE THEM *(inglise keeles)*
*Acoustical characteristics of a conch shell trumpet  *(inglise keeles)*
*CONCH SHELL *(inglise keeles)*
*Conch *(inglise keeles)*
*BUDDHIST SYMBOLS *(inglise keeles)*
*GENERAL BUDDHIST SYMBOLS *(inglise keeles)*

## Viited